《枢密周府君挽词》
宋代·孙觌

少日声名冠两科，弁星争看切云峨。回翔禁路联三组，独步枢庭拥万戈。

饮马直须临瀚海，洗兵端欲挽天河。壮怀落落今休矣，急景骎骎可奈何。

蚁动忽听床下斗，驹跳已向隙中过。泉原一闭成千古，有客哀吟只浩歌。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。